Diari Oficial de la Generalitat Valenciana


Sumari del DOGV 8537, del 29-04-2019 (2019/4281)

RESOLUCIÓ de 23 d'abril de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres de persones amb diversitat funcional (S3106).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4281


Data del document
:   23-04-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 23 d'abril de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres de persones amb diversitat funcional (S3106). [2019/4281]  
La Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació d'expedients de despeses, quedant condicionat el finançament d'aquestes ajudes a l'aprovació dels crèdits corresponents.  
Aprovada i publicada la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), en aplicació del que es disposa en el resolc tercer de l'esmentada resolució de convocatòria, i de conformitat amb el preceptuat en l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, és procedent donar publicitat als crèdits i a la línia de subvenció destinada al finançament de les ajudes convocades per Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives.  
En virtut d'això i fent ús de les facultats que em confereix l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia de subvenció destinats a finançar els projectes d'inversió en equipament de centres d'atenció a persones amb diversitat funcional, convocats per Resolució de 30 de novembre de 2018 (DOGV 8442, 12.12.2018), de la Vicepresidència i Conselleria d'Igualtat i Polítiques Inclusives, a càrrec del programa pressupostari 313.40, Diversitat funcional.  
  
Denominació: Ajudes per a projectes d'inversió  
Línia de subvenció: S3106  
Consignació pressupostària: 1.553.100,35 -  
Procedència i quantia dels fons:  
Propis no condicionats: 1.553.100,35 -  
  
Segon  
Els crèdits publicats tenen el caràcter de màxims, i no es podran concedir subvencions i ajudes una vegada esgotats.  
No obstant això, si com a conseqüència de modificacions pressupostàries, es veren modificats aquests crèdits, la seua modificació es publicarà mitjançant resolució en el Diari Oficial de la Generalitat Valenciana.  
  
València, 23 d'abril de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.